- 251 - 
íüglaljíi magában, s mely csak azon buzgó kezekre vár, hogy 
rendeztessék s használhatóvá tétessék. El nem mulaszthatom 
azon óhajomnak kifejezést adni, mily kívánatos lenne, hogy 
egyes szakemberek ezen könyvtárt felhasználnák arra, hogy 
időszakonkin t a szakmájukban történt előmenetelről, felfede- 
zésekről referálnának, mi a többi, ezen szakmával nem éppen 
tüzetesen foglalkozó tagtársakra nézve igen hasznos volna. 
Egyesületi termény tárunk bő anyagot nyújt részint a természet- 
tudományi ismeretek tágas körökben való terjesztésére, részint 
egyes szakok tüzetes tanulmányozására. Sajnálattal meg kell 
vallanom, hogy muzeumunk még mindig oly kedvezőtlen helyi- 
ségben van felállítva, mely kellő világossággal nem bír s 
nyirkos állapotánál fogva a tárgyak romlásával, sőt végső el- 
pusztulással fenyeget. Szegénységünk mellett igen nehéz e bajon 
segíteni, mert a várostól ingyen átengedett helyiséget más ki- 
bérlendő alkalmatosabbal felcserélni csak igen nagy pénzáldo- 
zattal volna véghezvihető. Az orvosi szakosztálynak bő forrása 
van az országos kórház s más orvosi intézetekben, melyek 
minden orvosi szakból oly bő anyagot nyújtanak tudományos fel- 
használásra, hogy azt csaknem kimeríthetetlennek lehet mondani. 
Igaz s el kell ismernünk, hogy nagy akadály e tekintetben, 
valamint minden tudományos irányzatban, a létérti küzdelen:, 
melynek súlya alatt nyögünk, de azért nem szabad csüggednünk, 
hanem inkább fokozott erővel az élet miseriái közt vigaszt 
keresni a szellemi világban. 
Ha társulatunk történetét vizsgáljuk, azt veszszük észre, 
hogy az már különféle fázison ment keresztül. Mint jól szer- 
vezett egyéniség létre jött s már kezdetén az úgynevezett sokat 
Ígérő gyermek gyanánt, képességének szép jeleit adta. De jöttek 
a gyermekkori betegségek, melyek sokáig tartottak, s kevés 
hija volt, hogy egyesületünk végelgyengülésben ki nem mult. 
Uj erők hozzájárulásával sikerült benne a szunnyadozó életet 
ismét felébreszteni; testületünk ismét megifjudott, s habár 
gyenge serdülő korában van még, de remélhető, hogy gondos 
ápolás mellett a zsenge plánta kifejlődik még lombos fává, 
melynek árnyékában talán csak utódaink fognak pihenni s 
gyümölcseit élvezni. liCgyenek önök, tisztelt uraim, azon gondos 
kertészek, kik ezt lehetővé teszik. 
